Diari Oficial de la Generalitat Valenciana


Sumari del DOGV 4718, del 24-03-2004 (2004/2146)

ORDE de 10 de febrer de 2004, de la Conselleria de Cultura, Educació i Esport, per la qual es disposa el funcionament de l'Institut d'Educació Secundària núm. 4 i se suprimixen ensenyaments en l'Institut d'Educació Secundària Pla del Quint, estos dos de Mislata.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4718

Data del DOGV
:   24-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2146


Data del document
:   10-02-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Mislata
    * ensenyament públic
    * centre d'ensenyament
    * ensenyament secundari

ORDE de 10 de febrer de 2004, de la Conselleria de Cultura, Educació i Esport, per la qual es disposa el funcionament de l'Institut d'Educació Secundària núm. 4 i se suprimixen ensenyaments en l'Institut d'Educació Secundària Pla del Quint, estos dos de Mislata. [2004/X2146]
  
El Decret 235/2003, de 28 de novembre, del Consell de la Generalitat (DOGV de 2.12.2003), pel qual es crea l'Institut d'Educació Secundària núm. 4 de Mislata, va autoritzar la Conselleria de Cultura, Educació i Esport per a dictar les disposicions necessàries per al seu compliment i desenrotllament.
  
Per tant, escau ordenar l'inici de les activitats del centre i adoptar les mesures necessàries perquè puga desplegar-ne l'activitat acadèmica.
  
En virtut d'això, fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Institut d'Educació Secundària Núm. 4 de Mislata, codi 44329324, iniciarà les seues activitats el curs acadèmic 2003/2004.
  
2. S'implanten, amb els efectes indicats en el punt anterior, les ensenyances següents:
  
- Educació Secundària Obligatòria.
  
- Batxillerat d'Humanitats i Ciències Socials
  
- Batxillerat de Ciències de la Naturalesa i de la Salut.
  
3. El centre s'adscriu a la Universitat de València - Estudi General, als efectes de realitzar la Prova d'Accés a la Universitat.
  
4. Impartirà els programes d'educació bilingüe d'Ensenyança en Valencià (PEV) i el d'Incorporació Progressiva (PIP).
  
Segon
  
1. L'Institut d'Educació Secundària Pla del Quint de Mislata, codi 23771924, amb efectes del curs acadèmic 2003/2004, deixarà d'impartir les ensenyances següents:
  
- Educació Secundària Obligatòria
  
- Batxillerat d'Humanitats i Ciències Socials
  
- Batxillerat de Ciències de la Naturalesa i de la Salut.
  
2. El professorat que resulte afectat per les supressions o implantacions d'ensenyances efectuades en esta disposició, s'adscriurà al seu nou destí d'acord amb els criteris i procediments establits en l'Orde d'1 de juliol de 2002, de la Conselleria de Cultura i Educació, per la qual es regula l'adscripció i els desplaçaments per modificació de les plantilles docents, dels cossos de professors d'Ensenyança Secundària, Professors tècnics de Formació Professional i dels cossos que impartixen Ensenyances de Règim Especial (DOGV de 12.07.2002). A estos efectes es tindran en compte les zones d'adscripció i reubicació establides per la Resolució de 12 de juliol de 2002, de la Direcció General de Personal (DOGV de 16.07.2002).
  
Tercer
  
La Direcció Territorial de Cultura, Educació i Esport de València nomenarà l'equip directiu del nou centre docent, de conformitat amb el que establix l'article 14,3) del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià (DOGV de 8.09.97).
  
Quart
  
La Direcció General d'Ensenyament podrà modificar els programes d'educació bilingüe; així mateix, determinarà i gestionarà els fons necessaris per a la posada en funcionament i manteniment del centre, a més de dotar-lo de l'equipament i material didàctic necessaris. A este efecte, la Direcció Territorial de Cultura, Educació i Esport de València n'efectuarà l'oportuna i raonada proposta.
  
DISPOSICIÓ ADDICIONAL ÚNICA
  
El que establix esta disposició s'inscriurà al Registre de Centres Docents de la Generalitat Valenciana.
  
DISPOSICIÓ TRANSITÒRIA ÚNICA
  
El centre ocuparà parcialment, transitòriament i fins a la finalització de les obres de la seua seu definitiva, les instal·lacions de l'Institut d'Educació Secundària Pla del Quint en la prolongació del carrer del Quint, s/n.
  
DISPOSICIONS FINALS
  
Primera
  
S'autoritzen els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa esta orde.
  
Segona
  
Esta orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2003.
  
València, 10 de febrer de 2004
  
El conseller de Cultura, Educació i Esport,
  
ESTEBAN GONZÁLEZ PONS